label_title: Битка при Фербелин
label_desc: Битката при Фербелин () е част от Холандската война на Луи ХІV и същевременно поставя началото на Сконската война в Балтика. Тя се състои на 18 юни 1675 г. между армиите на Швеция и Бранденбург-Прусия. Шведският командващ Валдемар фон Врангел разполага с 11 000 войници (от които само 7000 участват в сблъсъка), докато бранденбургският курфюрст Фридрих-Вилхелм има между 15 000 и 16 000. Германците печелят победа, която пропагандата им представя като колосален успех.